
Лисаков қаласының 2026-2028 жылдарға арналған Азаматтық бюджетіне түсіндірме жазба.

Лисаков қалалық мәслихатының «Лисаков қаласының 2026-2028 жылдарға арналған бюджеті туралы» шешімі мәслихаттың 2025 жылғы 24 желтоқсандағы № 215 сессиясында бекітілген. Қалалық бюджетті нақтылау 2026 жылдың қазанына жоспарланып отыр.
Қала бюджетіне түсімдер 7 555 099,6 мың теңгені құрады, оның ішінде:
Салықтық түсімдер - 6 138 007,0 мың теңге;
Салықтық емес түсімдер - 70 903,0 мың теңге;
Негізгі капиталды сатудан түсетін түсімдер - 46 250 мың теңге;
Трансферттер түсімдері - 1 299 939,6 мың теңге;
Қарыздар түсімі - 1 568 807,9 мың теңге;
Бюджеттік кредиттерді өтеу-96 449,0 мың теңге;
Бюджет қаражатының пайдаланылатын қалдықтары - 48 098,6 мың теңге.

Лисаков қаласының бюджетін алдағы нақтылау резерв қаражатын қайта бөлумен (125320,0 мың теңге), үнемдеу қаражатын қайта бөлумен (812,0 мың теңге) байланысты.
Функционалдық топтар бойынша мынадай өзгерістер енгізу жоспарлануда:

-  Жалпы сипаттағы мемлекеттiк қызметтер. Шығыстарды 66 953,0 мың теңгеге ұлғайту жоспарлануда, оның ішінде: 
- Лисаков қаласы әкімдігінің «Лисаковскгоркоммунэнерго»ӨШБ  МКК «жаңартылатын энергия көздерін қолдау жөніндегі есеп айырысу-қаржы орталығы» ЖШС алдындағы (дауды (жанжалды) медиация тәртібімен реттеу туралы 17.09.2026 жылғы келісімге сәйкес) берешегін өтеуге (электр энергиясын сатып алуға) – 55 797,0 мың  теңге;
- бухгалтерлерді оқытуға (кәсіби бухгалтер курсы) 16 адам - 4 976,0 мың теңге  (ҚР БК 130 - бабына сәйкес бухгалтерлік есепке алуды  дұрыс жүргізу және қаржылық есептілік жасау мақсатында,  міндетті сертификаттауға бухгалтерлік есепке  жүргізуге және қаржылық есептілікті жасауға уәкілетті лауазымды тұлғалар-жергілікті бюджеттік бағдарламалардың әкімшілері және аудандық (облыстық маңызы бар қаланың) бюджетті атқару жөніндегі уәкілетті орган жатады);
- қорғаныс істері жөніндегі бөлім үшін күрделі шығыстарға - 1 161,0 мың теңге (әскери прокуратураның ұсынымына сәйкес медициналық диагностикалық жабдықтар сатып алу).
Қорғаныс. Шығыстарды 4 942,2 мың теңге, сомасында ұлғайту жоспарлануда,   жалпыға бірдей әскери міндетті орындау шеңберіндегі іс-шараларға (әскерге шақырылушыларды тасымалдау, қорғаныс істері жөніндегі бөлімнің әкімшілік ғимаратының коммуналдық қызметтеріне ақы төлеу).

Қоғамдық тәртіп, қауіпсіздік, құқықтық, сот, қылмыстық-атқару қызметі. Жол белгілерін дайындауға және орнатуға қосымша 705,2 мың теңге бағыттау ұсынылады.

Әлеуметтік көмек және әлеуметтік қамсыздандыру. Мүгедектігі бар адамдарды оңалтудың жеке бағдарламасына сәйкес мүгедектігі бар адамдарды тифлотехникалық құралдармен, міндетті гигиеналық құралдармен қамтамасыз етуге қосымша 16 312,7 мың теңге бағыттау ұсынылады.
	
Мәдениет, спорт, туризм және ақпараттық кеңістік.  Қосымша 10 615,1 мың теңге бөлінсін, оның ішінде:  
- өрт қауіпсіздігі талаптарына сәйкес Октябрьский кентінің мәдениет үйінің ғимаратын қамтамасыз ету - 1 823,5 мың  теңге;
- ойын-сауық мәдени іс-шарасын ұйымдастыру және өткізу - 1 000,0 мың  теңге (этникалық және заманауи би фестивалі).
- Лисаков қаласының 55 жылдығына жұмсалған шығыстар   (қала мен кенттің дамуына үлес қосқан тұрғындар мен іс-шараларға қатысушыларды марапаттауға және құрметтеуге арналған марапаттау, кәдесый және гүл өнімдерін сатып алу) – 7401,6 мың  тенге.

Көлік және коммуникация. Көшелердің жүріс және жаяу жүргіншілер бөліктерін қысқы күтіп ұстауға қосымша 26000,0 мың теңге бөлу ұсынылады.







